Dagsorden på bestyrelsesmødet d. 27. maj 2010

Møde med vejformand

Skilte

Vi skal have købt et skilt med ”Doggerbanke”

Rabatter og hegn

Det farlige, udgåede træ i Eskæret

Poppeltræerne i rabatten på Gavnøvej

Buske og brænde i rabatterne

Hæk uden for skel 

Vedtægtsændring om, at beboerne skal vedligeholde rabatterne ud for deres matrikel

Pleje af det fredede område omkring gravhøjen

Når broen skal ind

Referater på hjemmesiden?

Eventuelt

Referat 

Inden dette første bestyrelsesmøde har bestyrelsen konstitueret sig som følger:

Formand:
Per Borggaard

Sekretær: 
Børge Rasmussen

Kasserer:
Thomas Karst

Medlem:
Kirsten Frederiksen
Medlem: 
Jan Mogensen

Ad. pkt. 1:

Det har vist sig at være vanskeligt at finde en kontaktmand ved kommunen, som har at gøre med  

vedligeholdelse og renovering af vores veje. Vi arbejder ufortrødent videre.

Ad. pkt. 2:

Vi kontakter kommunen for at høre, hvor vi kan købe et skilt i samme design som de øvrige skilte med vejnavn.

Ad. pkt. 3:

Det farlige udgåede træ ved gennemgangen i Eskæret er blevet fjernet.

Vi vil træffe aftale med en entreprenør om at fjerne poppeltræerne i rabatten på Gavnøvej.

Vi vil sende en henstilling til et par lodsejere om at fjerne buske og brændestak i rabatten ud for deres parcel.

En lodsejer, hvis relativt nyplantede hæk står uden for skel, vil få en henstilling om at flytte hækken mindst 30 cm ind på egen grund.

Bestyrelsen vil arbejde for en tilføjelse til vedtægterne om, at lodsejerne skal vedligeholde rabatterne ud for deres matrikel.

Ad. pkt. 4:

Vi vil træffe aftale med en entreprenør om at holde plantevæksten på det fredede område omkring gravhøjen nede.

Ad. pkt. 5:

Efter vores vurdering vil de, som hjælper med at tage broen ind, nok hellere hjem til frokost end at stå på stranden og spise pølser efter endt arbejde.

Ad pkt. 6:

Fremover vil der blive skrevet et særligt referat til hjemmesiden, hvor der ikke nævnes personfølsomme sager.

Eventuelt:

Campingpladsens bro er endnu ikke sat ud. Det er fordi Mehlsen er ved at lave en ny bro.

Der er en del kørsel med ATV’er og knallerter på cykelstien langs stranden. Er skiltningen med forbud mod motorkørsel ikke tydelig nok?

